কিউরিওসিটি (রোভার)
কিউরিওসিটি রোভার ২০১২ খ্রিস্টাব্দে মঙ্গল গ্রহে নাসার প্রেরিত চতুর্থ রোবটযান। মঙ্গল গবেষণার ইতিহাসে এটিই এখন পর্যন্ত (২০১২) নাসার বিজ্ঞানীদের সবচেয়ে বড় সাফল্য। রোবটযানটির ওজন প্রায় ১ টন। এই প্রথম নাসা এত বেশি ওজনের যান কোনো গ্রহে সফলভাবে নামাতে সক্ষম হয়েছে। মিশনের বিজ্ঞানীরা বলছেন, মঙ্গল গ্রহে এপর্যন্ত যত অনুসন্ধানী যান পাঠানো হয়েছে, তার মধ্যে ১ টন ওজনের এই কিউরিওসিটিই সবচেয়ে উন্নত। কিউরিওসিটি গ্রিনিচ মান সময় সোমবার ভোর পাঁচটা ৩২ মিনিটে মঙ্গল গ্রহের একটি পর্বতের জ্বালামুখের ভেতরে নামে এবং পরে মঙ্গলের মাটি স্পর্শ করে। কিউরিওসিটি পৃথিবী থেকে মঙ্গল গ্রহে পৌঁছাতে সময় নিয়েছে নয় মাস। এটি ২০১১ সালের নভেম্বরে যুক্তরাষ্ট্রের ফ্লোরিডার কেপ ক্যানাভেরাল থেকে যাত্রা শুরু করে এবং ৫৭ কোটি কিলোমিটার পথ পাড়ি দিয়ে মঙ্গল গ্রহে পৌঁছায়। এ রোবটকে বলা হচ্ছে ‘পূর্ণাঙ্গ জৈব গবেষণাগার’।
রোবট
অনেক কাজ আছে যা মানুষের পরিবর্তে রোবট উপর ছেড়ে দেয়া যায়। কিছু বিরক্তিকর কাজ যেমন গার্হস্থ্য পরিষ্কার পরিচ্ছন্ন করা , বা কিছু বিপজ্জনক কাজ, যেমন একটি আগ্নেয়গিরির মধ্যে অন্বেষণ করা। অন্যান্য কাজগুলি যেখানে শারীরিকভাবে মানুষ প্রবেশ করতে অক্ষম, যেমন অন্য গ্রহের সন্ধান, লম্বা পাইপের ভিতরে পরিষ্কার করা, বা ল্যাপারোস্কোপিক সার্জারি করা।
প্রায় সব অজ্ঞাত স্থান অনুসন্ধান শুরু হয়েছিল রোবট দ্বারা। ১৯৬০ সালে কিছু অভিযান পরিচালিত হয়েছিল খুব সীমিত ক্ষমতা সম্পন্ন রোবট দিয়ে। কিন্তু তাদের উড়া এবং অবতরণ করার ক্ষমতা (লুনা 9এর ক্ষেত্রে) তাদের রোবট হিসাবে ইঙ্গিত দেয়। এর মধ্যে রয়েছে ভয়েজার প্রোব এবং গ্যালিলিও প্রোব।